cyanic-selkie/wikianc huggingface dataset:
حاجی بابا سید نوران شاہ
تمہید
وادئ کشمیر اپنے بے مثال حسن اور دلکشا مناظر کی وجہ سے ہمیشہ فطرت سے محبت کرنے والوں کی توجہ کا مرکز رہی ہے۔ شاداب چوٹیوں اور بہتے جھرنوں کی اس حسین وادی کو کئی علما و صوفیا نے صدیوں پہلے تبلیغ دین کا مرکز بنایا۔ نگارستانِ کشمیر کے مصنف، قاضی ظہور الحسن کے مطابق کشمیر میں اسلام کے اولین قدم لگ بھگ نویں صدی عیسوی بمطابق تیسری، چوتھی صدی ہجری میں براستہ چین و تبت پڑ چکے تھے(1)، قرائن کے مطابق ایسا ہونا نا ممکن نہیں(2) لیکن کشمیر میں مسلمان خاندانوں کی موجودگی کی پہلی نقلی شہادت گیارہویں صدی عیسوی بمطابق پانچویں،چھٹی صدی ہجری کی ملتی ہے جس کا ذکر بارہویں صدی عیسوی کے ہندو مورخ کلہانہ کی تاریخ راج ترنگنی میں کئی مقامات پر ملتا ہے۔(3) البتہ کشمیر کے پہلے صوفی بزرگ جن کی تبلیغ سے لوگوں کی کثیر تعداد اسلام کی طرف راغب ہوئی اور کشمیر یوں میں ذوقِ اسلام پروان چڑھا صاحبِ تاریخِ اعظمی کے مطابق، حضرت شرف الدین بلبل شاہ کشمیری(م727ھ) ہیں جو ترکستان سے مع ایک ہزار عقیدتمندوں کے کشمیر میں وارد ہوئے۔ ان کے ہاتھ پر اس وقت کے ہندو راجا رنچن دیو ہی نے اسلام قبول نہیں کیا بلکہ ایک کثیر تعداد حلقہ اسلام میں شامل ہوئی۔(4) دوسرے بڑے صوفی بزرگ جن کی تبلیغی و تعلیمی مساعی کا، اس خطے کے اسلامی تشخص کی تشکیل میں گرانقدر حصہ رہا ہے، حضرت شاہِ ہمدان سید امیر کبیر علی ہمدانی (714ھ۔۔۔786ھ) کی شخصیت ہے۔ جو کئی بار صرف اسی مقصد کے لیے کشمیر تشریف لائے اور سینکڑوں علما کو یہاں بسانے کے ساتھ ساتھ سرینگر میں اپنی خانقاہ بھی قائم کی۔(5) خانقاہ معلی کے نام سے قائم کردہ علم و عرفان کا یہ ادارہ سرینگر کشمیر میں آج بھی مخلوق خدا کے لیے مشعلِ ہدایت ہے۔ آپ کے ورود کے بعد اس خطے میں اسلام نہ صرف بہت تیزی سے پھیلنا شروع ہوا بلکہ یہاں اولیاء و علما کی آمد میں بھی خاطر خواہ اضافہ ہوا۔ بعد ازاں کشمیر میں متعدد صوفی سلاسل بشمول سلسلہ نقشبندیہ کی خانقاہیں بھی معرضِ وجود میں آئیں جنہوں نے فیضِ مجدد کو اس جنت نظیر وادی میں عام کرنے میں اہم کردار ادا کیا۔ اسی سلسلۂ مشائخ میں ایک نام خواجہ نظام الدین کیانویؒ (م1896ء) کا بھی ہے جودو واسطوں سے نقشبندیہ مجددیہ کے نامور بزرگ خواجہ نور محمد چوراہیؒ (1783ء۔1869ء) سے متصل ہیں۔ خواجہ نظام الدین کی قائم کردہ خانقاہ کیاں شریف کہلاتی ہے یہ وادئ نیلم آزاد کشمیر کی معروف خانقاہ ہے جس کا فیض موہڑہ شریف، گھمکول شریف، نیریاں شریف، لار شریف، پناگ شریف، باؤلی شریف کے علاوہ برصغیر کے کئی علاقوں میں آج بھی جاری ہے۔ حضرت حاجی بابا سید نوران شاہ نقشبندی مجددیؒ (1286ھ؍1869ء۔۔۔27 جمادی الثانی 1386ھ؍13 اکتوبر 1966ء) سلسلہ نقشبندیہ کی اسی شاخ سے تعلق رکھتے ہیں۔(6) آپ خواجہ نظام الدین کیانویؒ کے خلیفہ حضرت عبید اللہ لارویؒ (1863ء۔۔۔1926ء) کے خلیفۂ اعظم ہیں۔(7) حاجی بابا نوران شاہؒ نے اپنے مشائخ طریقت کی پیروی میں تبلیغ دین اور اصلاح معاشرہ میں نہایت اہم کردار ادا کیا۔ جس طرح تحریک پاکستان میں کئی صوفیا نے اپنی تمام تر خدمات پیش کیں اسی طرح حاجی باباؒ نے تحریک آزادئ کشمیر میں ایسا ہی کردار ادا کیا۔ اس باب میں آپ کا کردار تاریخ کا زریں باب ہے۔ اس مضمون میں آپ کی حیات و خدمات کا جائزہ لیا گیا ہے۔
خاندانی پس منظر
تصغیر|حاجی بابا کے شجرہ نسب اور آپ کے خاندان کاظمیہ پر لکھی گئی ایک غیر مطبوعہ کتاب حاجی بابا سید نوران شاہ مجددیؒ کا شجرہ نسب 30 واسطوں سے حضرت امام موسیٰ کاظم سے جا ملتا ہے۔(8) ساداتِ کاظمیہ میں سے حضرت ابو القاسم حسین المشہدی پہلے شخص تھے جو ساتویں صدی ہجری کے اوائل میں مشہد مقدس سے واردِ سندھ ہوئے۔(9) سید ابوالقاسم حسین المشہدی کی اولاد میں سے سید شاہ عبد الکریم (م924) تبلیغ اسلام کی غرض سے 900ہجری میں سید کسراں تحصیل گوجرخان میں تشریف لے آئے۔(10) سید کسراں کا گاؤں پاکستان کے ساداتِ کاظمیہ کا مرکز سمجھا جاتا ہے۔ ہند و پاک کے اکثر مشہدی سادات کے آباؤ اجداد اسی گاؤں سے ہجرت کر کے ہندوستان کے مختلف حصوں میں سکونت گزیں ہوئے۔ حضرت شاہ عبد الطیف المعروف بری امامؒ (1026ھ؍1617ء۔۔۔1117ھ؍1706ء) اور حضرت شاہ چن چراغ ؒ (راولپنڈی، م1115ھ؍1703ء) ساداتِ کاظمیہ کی اسی شاخ کے چشم و چراغ ہیں۔ حاجی بابا کا شجرہ نسب گیارہویں پشت میں حضرت بری امام کے شجرۂ نسب سے جا ملتا ہے آپ حسینیال مشھدی ہیں اس خاندان کا تفصیلی ذکر سید قمر عباس ہمدانی اعرجی نے کتاب مدرک الطالب فی نسب آل ابی طالب میں کیا۔(11) آپ کے ساداتِ کاظمیہ کی اس شاخ میں سے ہونے کی تحقیق تاریخِ اقوامِ پونچھ مؤلفہ محمد الدین فوق میں بھی موجود ہے۔ (12) ساداتِ کاظمیہ کی اس لڑی کے چند بزرگ واردِ کشمیر ہوئے۔ ان میں سید شاہ جنید کاظمی بھی تھے جو سترہویں صدی عیسوی کے وسط میں مظفر آباد جا بسے۔ وہاں اس وقت بمبہ خاندان کی خود مختار حکومت تھی۔ سلطان محمد مظفر خان اول (بانئ مظفرآباد) نے آپ کے زہد و تقویٰ سے متاثر ہو کر شاہی خاندان کی ایک خاتون آپ کے عقدِ زوجیت میں دے دی اور مظفرآباد کے تین گاؤں جاگیر کے طور پر بھی دیے۔(13) سید شاہ جنید کے پڑپوتے اور حاجی بابا سید نوران شاہؒ کے پردادا سید حبیب شاہ کاظمی مظفرآباد سے ترکِ سکونت کر کے وادئ کاغان اور گلگت کے سرحدی مقام کوہستان میں مقیم ہو گئے۔ کچھ عرصے بعد مظفر آباد واپسی کا قصد کیا اور بالاکوٹ کے مقام پر پہنچے تو اس علاقے کے خود مختار حکمران مقدم کالو سے ملاقات ہوئی۔ اس نے آپ سے درخواست کی آپ بالاکوٹ میں ہی مستقل قیام فرمائیں اور ہماری مذہبی رہنمائی قبول کریں۔(14) سید حبیب شاہ کاظمی نے اس کی درخواست قبول کرتے ہوئے بالاکوٹ میں ہی مستقل قیام اختیار کیا۔ مقدم کالو نے بھی آپ کو ہدیے کے طور پر بالاکوٹ کے مضافات کے تین گاؤں عطا کیے اور آپ کے خواہش پر تبلیغ اسلام کے لیے ایک مسجد تعمیر کروائی۔ اسی مسجدکے قریب اب آپ کا مزار ہے۔ سید حبیب شاہ کاظمی کے فرزند سید محمد شاہ نہایت بہادر و قوی واقع ہوئے تھے۔ جہاد کی غرض سے سید احمد بریلوی شہید (6 صفر 1201ھ؍29 نومبر 1786ء۔۔۔24ذیقعدہ 1246ھ؍6 مئی 1831ء) کی بیعت کی اور تحریکِ مجاہدین میں شمولیت اختیار کی۔ بالاکوٹ میں جب سکھوں نے سید احمد شہید کے قافلے پر حملہ کیا تو آپ نے مضبوط دفاع کا فریضہ سر انجام دیا۔ ایک روایت کے مطابق آپ نے اس معرکے میں 70 سکھوں کو واصل جہنم کیا۔(15)
ولادت
سید محمد شاہ کاظمی کے فرزند اور حاجی بابا سید نوران شاہ کے والدِ ماجد سید مرید علی شاہ سلسلہ قادریہ سے منسوب، صاحبِ طریقت بزرگ تھے اور ذکرِ الٰہی میں درجۂ کمال کے حامل تھے۔(16) آپ کی شادی سیدہ بالا بی بنت سید مقبول شاہ کاظمی سے ہوئی۔ جو آپ ہی کی طرح عابدہ و زاہدہ خاتون تھیں اور یادِخدا میں ہمہ دم مشغول رہتی تھیں۔(17) ان پاکباز اور پرہیزگار والدین کے آنگن میں جوسچ سیداں بالاکوٹ کے مقام پر حضرت سید نوران شاہؒ نے آنکھ کھولی۔ بالاکوٹ کے حکمران مقدم کالو نے سید حبیب شاہ کاظمی کو جو تین گاؤں تحفے کے طور پر دیے تھے ان میں سے ایک جوسچ بھی تھا جو بعد ازاں جوسچ سیداں کہلایا۔ کا رہائے نمایاں انجام دینے والی شخصیات میں سے اکثر کی تاریخ پیدائش سے متعلق اختلاف ملتا ہے۔ حاجی بابا سید نوران شاہؒ کے سوانح نگار بھی کسی ایک رائے پر متفق نظر نہیں آتے۔ کسی نے 1855ء کو آپ کی تاریخ پیدائش قرار دیا ہے(18)۔ اور کسی نے 1860ء تک کے درمیانی عرصے کو(19) لیکن اس سلسلے میں مولانا سید قاسم راجوروی کا بیان زیادہ وقیع ہے جو انہوں نے حاجی بابا سے ایک انٹرویو کے دوران میں خود سنا۔ اس کے مطابق حاجی بابا کے ورود مسعود کا سن 1869ء بمطابق 1286ھ بنتا ہے۔(20) آپ کے سوانحی ادب کے دیگر قرائن و شواہد بھی اس قول کی تائید کرتے ہیں۔(21)
بچپن اور تعلیم
آپ کا گھرانہ اسلامی تہذیب و تمدن کا مرکز تھا۔ ماں اور باپ دونوں راہِ سلوک کے مسافر ہوں تو بچوں کی تربیت بھی یقیناًذکرِ الٰہی کے سایہ ہی میں ہوتی ہے۔ لھٰذا بچپن ہی سے ذکرِ الہیٰ اور درود شریف کی کثرت آپ کے معمولات میں شامل تھی۔(22) شرافت و نجابت کے آثار بچپن سے ہی آپ کی ذات سے نمایاں ہونے لگے۔(23) آپ کی باقاعدہ تعلیم کا آغاز خاندان کی ایک پاکباز اور عالم خاتون کی زیرِ نگرانی قرآن پاک کے درس سے ہوا جنہیں سینکڑوں احادیثِ رسول ﷺ بھی زبانی یاد تھیں۔ چنانچہ قال اللہ و قال رسول کی صدائیں ابتدا ہی سے آپ کے کانوں میں رس گھولنے لگیں۔ روحانیت اور سلوک کی ابتدائی تربیت اپنے والدِ ماجدہ اور والدہ ماجدہ سے حاصل کی۔(24) ان کے علاوہ آپ کی روحانی و علمی تربیت میں آپ کے ماموں سید رسول شاہ کاظمی مجددیؒ کا حصہ بھی شامل رہا جو حضرت خواجہ نظام الدین کیانویؒ کے خلفاء میں سے تھے۔(25) گھر کے اسلامی و روحانی ماحول کا اندازہ اس امر سے لگایا جا سکتا ہے کہ آپ کے برادرِ اکبر سید مخدوم شاہ نقشبندیؒ (م 12 اکتوبر1936ء) اور برادر اصغر سید سلیمان شاہ نقشبندیؒ (م16 جون1948ء) دونوں راہِ سلوک کے مسافر بنے اور سلسلہ نقشبندیہ مجددیہ کی خلافت سے نوازے گئے۔ آپ اپنے برادرِ اکبر سید مخدوم شاہ نقشبندیؒ کو بھی اپنا استاد اور مربی بتایا کرتے تھے۔(26) ان شخصیات کے علاوہ آپ نے کشمیر کے ایک فارسی عالم سے فارسی ادبیات میں بھی دسترس حاصل کی۔(27)
کشمیر کو ہجرت
ہجرت کو دینِ اسلام اور تصوف میں خاص اہمیت حاصل ہے۔ اللہ کی رضا کے لیے گھر بار چھوڑ دینے سے تعلق باللہ کی مضبوطی اور قلب کی صفائی نصیب ہوتی ہے۔ حضرت سید نوران شاہؒ کی عمر نو سال کو پہنچی تو آپ کے والد ماجد بھی تبلیغ اسلام کی غرض سے 1877ء میں بالاکوٹ کی وادی کو چھوڑ کر کشمیر کی جنت نظیر وادی کو ہجرت کر گئے اور راجوری شہر کے مضافات میں لاہ نامی ایک گاؤں میں سکونت اختیار کی۔(28) اس وقت ریاست جموں و کشمیر پر ڈوگرہ مہاراجا رنبیر سنگھ (اگست1830ء۔12 ستمبر 1885، دورِ حکومت: 1857ء۔1885ء) حکمران تھا۔ ہجرت کے کچھ ہی عرصہ بعدآپ کے والد سید مرید علی شاہ کا سانحہ ارتحال ہوا۔(29) باپ کا سایہ سر سے اٹھنے نے آپ کو روحانی طور پراور مضبوط کیا اور آپ پہلے سے زیادہ یادِ الٰہی میں گم ہو گئے۔(30)
حجِ بیت اللہ
حضرت حاجی بابا سید نوران شاہ مجددی کو بچپن ہی سے فریضۂ حج ادا کرنے کی جستجو تھی۔ اس زمانہ میں حج کرنا آسان نہ تھا، سمندر کے راستے جہاز کے سفر کے لیے بہت خرچ آتا تھاجس کے وہ متحمل نہ تھے۔ لیکن دل میں حج کی خواہش زندگی کے ساتھ ساتھ مزید توانا ہوتی گئی۔ یہ وہ دور تھا جب نکاح کی سنت ادا کرنے کے بعد اللہ نے آپ کو فرزند سے نوازا جس کا نام سید حبیب اللہ شاہ رکھا گیا۔ لیکن وفورِ شوق کے باعث آپ نے سب کچھ چھوڑ کر پیدل ہی حج کرنے کا فیصلہ کیا۔(31) 1902ء میں زادِ راہ سے تہی دست اور صرف عشقِ رسول ﷺ کا سودا سر میں لیے یہ عاشقِ صادق تن تنہا ہی حرمین شریفین کی حاضری کے لیے چل پڑا۔ آپ راجوری سے چل کر پہلے کراچی پہنچے اور وہاں سے پیدل ہی مکران کے راستے ایران میں جا داخل ہوئے۔ لاسہ بندر کے خشکی کے راستے جنگلوں، پہاڑوں اور بیابانوں سے گذرتے کئی مہینوں کے سفر کے بعد آپ حرم شریف پہنچے۔(32) مدینہ منورہ میں حاضری کی پرسوز گھڑیاں کیسے بسر ہوئیں، آپ بیان فرماتے ہیں: جب مسجد نبویﷺ کے سبز گنبد پر نظر پڑی تو مجھے اپنی بھی خبر نہ رہی اور یہ حالت بڑی دیر تک مجھ پر طاری رہی۔ حضور سرکارِ دوعالمﷺ کے روضۂ انور کی حاضری میری زندگی کی سب سے بڑی خواہش تھی جو اللہ پاک نے پوری کر دی۔ میں سرکارِ دوعالمْﷺ کے پیارے شہر میں اپنے آپ کو موجود پا کر یہ سوچتا تھا کہ اس شہرِ عزیز کے ان پیارے گلی کوچوں سے جب سرکار دوعالمﷺ کا گزر ہوتا ہو گا تووہ کیا لمحات ہوں گے۔ یہ سوچ کر مجھے مدینہ منورہ کی گلیوں سے پیار ہو گیا اور میری جو کیفیت ہوئی وہ بیان نہیں ہو سکتی۔ عشق و مستی کی اس کیفیت میں میں بیمار ہو گیا۔ اکثر مجھے کچھ ہوش نہ رہتا اور یہ حالت ہوتی کہ مدینہ کے کتے بھی میرے اوپر سے گزر جاتے۔ عالم رؤیا میں حضور نبی اکرم ﷺ کی کرم فرمائی کے بعد بیماری کافور ہوئی۔(33)
تلاشِ مرشد و بیعت
تصغیر|حاجی بابا کے مرشد حضرت بابا جی صاحب لاروی، لار شریف اور دادا مرشد حضرت میاں نظام الدین کیانوی کیاں شریف، وادی نیلم تصغیر|حاجی بابا کا مرشد خانہ، بابا نگری لار شریف وانگت، تحصیل کنگن، ضلع گاندربل، جموں و کشمیر آپ کا سفرِ حج 18 مہینوں پر محیط تھا، اس مبارک سفر سے واپسی کے بعد آپ کے دل میں تلاشِ مرشد کا داعیہ اور بھی مضبوط ہوتا گیا،کافی تحقیق و تلاش کے بعدآپ لار شریف سرینگر پہنچے(34) جہاں خواجہ نظام الدین کیانویؒ کے خلیفہ خواجہ عبید اللہ لارویؒ مسند نشین تھے۔ حضرت لارویؒ سلسلہ نقشبندیہ مجددیہ کی ایک قابلِ فخر ہستی تھے۔ آپ کی تصانیف ملفوظات نظامیہ، اسرار کبیری اور مجموعہ سی حرفی علم تصوف میں بڑے پایہ کی کتابیں ہیں اور ہند و پاک سے ان کے کئی ایڈیشن شائع ہوچکے ہیں۔(35) اپنی بیعت کا واقعہ حاجی بابا نے یوں بیان فرمایا: میں نے سنا تھا کہ یہاں کوئی فقیر ہے۔ خیال آیا کہ ملاقات کر لوں۔ حاضر ہوا تو ایک دن ملاقات نہ ہو سکی۔ دل میں خیال پیدا ہوا کہ میں سید ہوں، عالم بھی ہوں اور حاجی بھی۔ یہ کیسا فقیر ہے کہ اس کو پروا ہی نہیں۔ دوسرے دن وظائف اور معمولات کے بعد 9 بجے کے قریب جب ملاقات کے لیے باہر تشریف لائے تو میرے قلبی خطرہ سے مطلع ہو کر فرمانے لگے: آپ سید ہیں، عالم اور حاجی بھی ہیں۔ آپ کو تکلیف ہوئی ہو گی لیکن میں کیا کروں مجھے بہت کام ہوتا ہے اس لیے مجبور ہوں۔۔۔ پھر فرمایا تم سید ہو اور حاجی بھی، میرے پاس پلنگ پر بیٹھو۔ میں نے عرض کیا:آج سے نہ میں سید ہوں، نہ حاجی اور نہ ہی عالم، بلکہ ایک گجر ہوں اور خدا مجھے اس گوجر کے ساتھ ہی قیامت کے دن اٹھائے گا۔ (36) تکمیلِ تربیت کے بعد آپ کے شیخ نے آپ کو اپنی مسند پر بٹھا کر اپنے شیخ کی عطا کردہ دستارِ خلافت عطا کی اور اجازت و خلافت سے نوازا اور تعلیم و تبلیغ کے لیے راجوری جانے کا حکم دیا۔ (37)
مسندِ ارشاد
حسبِ حکم حاجی سید نوران شاہؒ اپنے علاقہ لاہ راجوری میں یادِ خدا اور تبلیغِ دین میں مصروف ہو گئے۔ آپ کی دنیا سے بے نیازی اور یادِ الٰہی میں ہمہ وقت مشغولیت کا اطراف و اکناف میں شہرہ ہوا تولوگ جوق در جوق آپ کے پاس آ کر داخلِ سلسلہ ہونے لگے۔(38) حصولِ فیض و برکت کے لیے آنے والے ہر امیر و غریب کے لیے آپ کا آستانہ یکساں منبع فیض تھا۔ آپ تبلیغ کے لیے جہاں بھی تشریف لے جاتے آپ کے سینکڑوں عقیدت مند اور مریدین کے ذکر و اذکار سے کشمیر کی پہاڑیاں اور وادیاں گونج اٹھتیں۔ آپ کو ریاست جموں و کشمیر میں نہایت عزت کی نگاہ سے دیکھا جانے لگا۔ ہزاروں طالبین آپ کے دامن سے وابستہ ہو گئے۔ (39) آپ کی کوششوں سے کشمیر میں معرفت و طریقت کے درس ہوتے۔ آپ کی تعلیم و تبلیغ نے وسیع پیمانے پر دلوں میں انقلاب برپا کیا۔ نورِ اسلام نے جہاں غیر مسلموں کو متاثر کیا وہیں ہندوانہ رسوم و رواج میں گھرے مسلمانوں کو بھی اسلام کی اصل تعلیمات کی طرف واپس لانے کا عمل سر انجام دیا اور خالص اسلامی تہذیب و تمدن کو فروغ حاصل ہوا۔(40) آپ کے مریدین اور خلفاء کی بدولت آپ کی ذات سے سلسلہ نقشبندیہ مجددیہ کو وادئ کشمیر اور دیگر مقامات میں بیحد ترقی حاصل ہوئی۔(41) مؤرخ کشمیر محمد الدین فوق 1936ء میں لکھتے ہیں کہ آپ بڑے متقی پرہیزگار بزرگ ہیں۔ ہندو مسلمان سب آپ کا احترام کرتے ہیں۔ حضرت خواجہ عبید اللہ لاروی عرف حضرت بابا جی لار والے کے خلیفۂ اعظم ہیں۔ عمر ستر اسی سال کے درمیان میں ہو گی۔ (42)
علمی ذوق و شوق
تصغیر|حضرت حاجی بابا کے دستخط کا عکس حاجی بابا سید نوران شاہؒ کا ذاتی مطالعہ بہت وسیع تھا۔ آپ کے برادر اکبر سید مخدوم شاہ نقشبندیؒ جو ایک جید عالم تھے، ان کی معیت میں آپ مختلف علما سے علمی و فنی مذاکروں میں شامل ہوتے۔ (43) بہت سی دینی کتب پر نظر رکھتے تھے۔ خاص کر صوفیانہ شاعری سے بہت لگاؤ تھا۔ خود بھی صوفی شاعر تھے اور صوفیا کی شاعری کا مطالعہ بھی کرتے رہتے تھے۔ مثنوی مولانا روم سے تو عشق کی حد تک لگاؤ تھا۔ مثنوی شریف کے اکثر اشعار زبانی یاد تھے جنہیں گاہے بگاہے پڑھا کرتے تھے۔(44) آپ کے ایک خلیفہ مولوی خلیل نقشبندی (م 27 مئی1964ء) نہایت عالم فاضل اور فارسی زبان کے شاعر تھے۔ وہ بھی مثنوی مولانا روم کو نہایت خوش الہانی سے پڑھنے کا ملکہ رکھتے تھے جس کی وجہ سے ان کا شمار آپ کے خاص منظورِ نظر خلفاء میں ہوتا ہے۔ ایک شخص نے نذرانہ کے طور پر کچھ زمین حاجی بابا کو دی تو آپ نے وہ انہی کو عنایت کر دی۔(45) سلوک کی کتابوں کو اکثر مطالعے میں رکھتے تھے۔ علما کو بہت عزت دیتے تھے۔ یہی وجہ ہے کہ آپ کے کئی خلفاء کا شمار جید علما میں ہوتا ہے۔ مولانا مہر الدین قمر راجورویؒ (19 جولائی 1901ء۔7 اگست 1976ء) جوپنجاب یونیورسٹی لاہور سے منشی فاضل اور جامعہ اشرفیہ لاہور سے علوم اسلامیہ میں تکمیل یافتہ تھے، انہی خلفاء میں سے ایک تھے۔ وہ دو درجن سے زائد کتب کے مصنف اور صاحبِ طرز ادیب و شاعر بھی تھے۔ (46) آپ کے فیضان نظر سے آپ کے خاندان میں بھی کئی جید علمائے کرام پیدا ہوئے، آپ کے بھتیجے سید محمد قاسم راجوروی بھی ان میں سے ایک تھے۔
شیخ مجدد کی لحد پر
سلسلہ نقشبندیہ مجددیہ میں بیعت ہونے کے سبب آپ کو ابتدا بیعت ہی سے شیخ مجدد کی لحد پر حاضری کی تمنا تھی۔ چنانچہ آپ فروری 1940ء میں راجوری کشمیر سے تقریباََ 500 کلومیڑ کا فاصلہ طے کر سرہند شریف پہنچے اور اپنے چند خلفاء کی معیت میں حضرت مجدد الف ثانیؒ کی بارگاہ میں عقیدت و احترام کے ساتھ حاضری دی۔(47)
معمولات
سید نوران شاہ مجددی نے بچپن سے وصال تک اپنے معمولات کا تسلسل باقاعدگی سے جاری رکھا اور ان میں کبھی فرق نہ آنے دیا۔ آپ ہمیشہ نماز باجماعت کا اہتمام فرماتے۔ روزانہ نماز فجر کے بعد مراقبہ کرتے ،منظوم شجرہ طریقت ترنم کے ساتھ پڑھتے،پھر نماز اشراق ادا کرتے، دلائل الخیرات کا وظیفہ ادا کرتے اور اس کے بعد قرآن مجید کی تلاوت فرماتے۔ ظہر و عصر کے بعد ختم خواجگان کا اہتمام کرتے۔(48) روزانہ 7 ختم خواجگان تادمِ آخریں آپ کے معمولات میں شامل رہے۔ اس کے ساتھ ساتھ آپ رات دن ذکر خفی و جلی میں مشغول رہتے۔ زیادہ گفتگو سے گریزاں رہتے اور اپنے پاس آنے والوں کو بھی زیادہ سے زیادہ ذکر کرنے کی تلقین کرتے، آپ فرماتے: جو وقت ہم گفتگو میں صرف کریں گے وہ ذکرِ الٰہی میں بھی صرف کر سکتے ہیں جو زیادہ اولیٰ ہے۔ کہتے تھے کہ ہر وقت اللہ کے ساتھ تعلق قائم رہنا چاہیے۔(49)
پاکستان کو ہجرت
12 اپریل1948ء کو راجوری پر ہندوستانی فوج کا قبضہ ہوا اور تحریک آزادی کشمیر میں نمایاں خدمات سر انجام دینے والی شخصیات کو چن چن کر قتل کیا جانے لگا۔ حاجی بابا سید نوران شاہؒ اور آپ کے خاندان نے تحریک آزادی کشمیر میں ہر اول دستے کا کردار ادا کیا تھا جس کا ذکر اسی مضمون میں آگے آئے گا۔ اس کی وجہ سے ہندوستانی فوج آپ کے درپے ہو گئی۔ آپ کے برادر اصغر سید سلیمان شاہ نقشبندیؒ کو 16 جون 1948ء کو ایک جھڑپ کے دوران میں خاندان کے بیسیوں افراد کے ساتھ شہید کر دیا گیا۔ اس پر ستم یہ کہ ان تمام لاشوں کو ایک مکان میں اکٹھا کر اسے آگ لگا دی گئی۔(50) ان نازک حالات میں حاجی بابا نے باطنی اشارے اور تمام عزیزوں کے مشورے سے اپنے پورے خاندان اور مریدین کو ساتھ لے کر ہجرت کا فیصلہ کیا۔ روانہ ہونے کے بعد ایک مقام پر پڑاؤ کیا۔ یہاں سے قریب ہی ایک محاذ پر انڈین فوج کو پاکستانی فوج کے ہاتھوں شکست ہو گئی۔ پاکستانی فوج کے ساتھ اس معرکے میں آپ کے بھیجے ہوئے رضا کار بھی شامل تھے۔ اس محاذ پر شکست کے بعد ہندو فوج کے کچھ سپاہی آپ کے قافلے کے پاس آ گئے لیکن انہیں انسانیت کے ناطے بحفاظت واپس کر دیا گیا۔ ان سپاہیوں کی مخبری پر ہندوستانی فوج نے آپ کے قافلے پر بڑے حملے کی تیاری کی (51) لیکن مجاہدوں کا یہ قافلہ بالآخر آزاد کشمیر میں داخل ہو گیا اور یوں آپ پر خطر راستوں سے گزر کر ذکر الٰہی میں مگن پاکستان تشریف لے آئے۔ پاکستان آمد کے بعد آپ سرائے عالمگیر ضلع گجرات میں مقیم ہو گئے۔(52) کشمیر میں رہ جانے والے مریدین و خلفاء خطوط کے ذریعے آپ سے برابر مستفیدہوتے رہے۔
وصال
تصغیر|مزار مبارک حضرت حاجی بابا حاجی بابا سید نوران شاہ مجددی ؒ نے اپنی طویل عمر کا بڑا حصہ مخلوق خدا کو خدا کی راہ دکھانے میں صرف کر دیا۔ 13 اکتوبر 1966ء بمطابق 27 جمادی الثانی 1386ھ بروز جمعرات کو جہلم کی تحصیل سوہاوہ میں تقریباََ ایک صدی تک کرنیں بکھیرنے والا یہ نورانی سورج اپنے خالقِ حقیقی کی بارگاہ میں پیش ہونے کے لیے بے تاب تھا۔ آنکھوں کی بینائی ختم ہو چکی تھی اور ظاہری طور پر کلام بھی بند تھا۔ آپ کے خلیفہ اعظم پیر سید محمد شاہ (1 جون 1912ء۔۔۔21 اکتوبر1987ء) اس موقعے پر موجود تھے۔ آپ کے ایک سوانح نگار لکھتے ہیں کہ پیر سید محمد شاہ نے مجھے پاس بلایا اور کہا کہ حاجی بابا کو دیکھو۔ میں نے قریب جا کر دیکھا تو بظاہر کوئی ہوش نہیں تھا اور روح پرواز کرنے والی تھی لیکن آپ کا سینہ مبارک دیکھا تو قلب کی جگہ تیزی سے حرکت کر رہی تھی اور پیراہن اس حرکت سے اوپر کو اٹھ رہا تھا جیسے پنکھے سے کپڑا حرکت کرتا ہے، گویا جسم مردہ تھا لیکن قلب زندہ۔ مصنف لکھتے ہیں کہ حاجی بابا نے ایک دفعہ مجھے فرمایا تھا کہ قلب جاری ہو جائے تو کوئی ضرورت باقی نہیں رہتی۔(53) اسی عالمِ ذکر میں اس ذات سے جاملے جس کا ذکر کرتے ساری عمر بیت گئی تھی۔ ہرگز نمیرد آنکہ دلش زندہ شد بعشق ثبت است بر جریدہ عالم دوام ما(54) بوقت مغرب سورج مغرب کی اوٹ میں چھپا تو سلسلہ مجددیہ کا یہ نورانی چراغ بھی لوگوں کی نظروں سے اوجھل ہو گیا۔ نمازِ جنازہ پیر صاحب دیول شریف نے پڑھائی۔ جنازے میں قائد اعظم کے قریبی ساتھی رئیس الاحرار چوہدری غلام عباس(م1967ء) جو سخت بیماری کے با وجود جنازے میں شریک ہوئے کے علاوہ کئی سیاسی و مذہبی شخصیات بھی شریک ہوئیں۔(55) آپ کو تحصیل سوہاوہ ضلع جہلم کی نواحی بستی نورپور سیداں میں سپرد خاک کیا گیا۔ یہ بستی جی ٹی روڈ پر سوہاوہ سے ڈیڑھ کلومیٹر کے فاصلے پر واقع ہے۔ جلد ہی قبر مبارک پر مزار کی عمارت تعمیر کر دی گئی جس کا افتتاح پیر سید غلام محی الدین گیلانی(م 1974ء) سجادہ نشین گولڑہ شریف نے فرمایا۔ مزار مبارک کی دوسری تعمیر صدر پاکستان جنرل ضیاء الحق کے حکم سے ہوئی اور ساتھ ہی ایک خوبصورت مسجد بھی تعمیر کی گئی۔ چند سال قبل ہی جدید فنِ تعمیر کے مطابق مزار کی تعمیر تیسری بار عمل میں لائی گئی ہے۔(56)
صاحب زادگان
تصغیر|سید محمد حبیب اللہ شاہ ضیاء شورش جبالی (فرزند اکبر حضرت حاجی بابا( تصغیر|سید محمد عبد اللہ شاہ آزاد، فرزند ارجمند حضرت حاجی بابا حضرت نوران شاہ مجددی نے یکے بعد دیگر تین شادیاں کی۔ جن میں سے سات صاحبزادگان تولّد ہوئے جنہوں نے حاجی بابا کی فکر اور سلسلے کو فروغ دیا اور علمی و عملی میدان میں کا رہائے نمایاں انجام دیے۔ آپ کے فرزند اکبر سید حبیب اللہ شاہ ضیاء شورش جبالی کا شمار تحریک آزادی کشمیر کے رہنماؤں میں ہوتا ہے۔ ایک انقلابی شاعر کی حیثیت سے بھی اپنا لوہا منوایا۔ رئیس الاحرار چوہدری غلام عباس نے آپ کی خدمات پر آپ کو شورش جبالی کا خطاب دیا۔ بعد ازاں حکومت آزاد کشمیر کی طرف سے آپ کو گولڈ میڈل دیا گیا۔ دوسرے فرزند سید یٰسین شاہ نے اپنے والد ماجد کی روحانی میراث کے تحفظ اور فروغ میں تمام عمر بتائی۔ ان سے چھوٹے فرزند حکیم سید امیر حیدر شاہ نے فتح راجوری کے تمام اجلاسوں میں شرکت کی۔ ہجرت کے بعد حکمت کا پیشہ اپنایا اور خلق خدا کی خدمت میں مصروف رہے۔ الحاج سید عبد اللہ شاہ آزاد حاجی بابا کے وصال کے بعد سجادہ نشین مقرر ہوئے۔ آزاد صاحب کا شمار مسلم کانفرنس کے بانی رہنماؤں میں ہوتا ہے۔ آپ کو 1944ء میں قائد اعظم محمد علی جناح کے دورہ کشمیر کے موقع پربطور مقامی قائد مسلم کانفرنس آپ سے ملاقات کا شرف بھی حاصل ہوا اور آپ مختلف ادوار میں مسلم کانفرنس کے نائب صدر اور حکومت آزاد کشمیر کے وزیر تعلیم بھی رہے۔ بعد ازاں حکومت آزاد کشمیر نے آپ کی خدمات کے اعتراف میں آپ کوبھی طلائی تمغے سے نوازا۔ آپ تحریک آزادئ کشمیر کے پہلے کمانڈر تھے جو باقاعدہ منتخب ہوئے۔(57) ان سے چھوٹے فرزندسید شاہ جنید نسیم شہید بچپن سے تہجد گزار اور ختم خواجگان کے پابند تھے، انقلاب کشمیر کے نام سے 1950ء میں ایک منظوم کتاب آپ سے یادگار ہے۔ کشمیر سے ہجرت کے بعد مہاجرین کی آبادکاری کے لیے آپ کو آزاد کشمیر میں تحصیلدار تعینات کیا گیا۔ آپ کے ایک اور فرزند سید محمد شاہ علم و عمل میں اپنا ثانی نہیں رکھتے تھے انہیں عربی، اردو، فارسی، انگریزی، پیشتو سمیت کئی زبانوں پر عبور حاصل تھا جبکہ سب سے چھوٹے فرزند سید نذیر احمد شاہ بقید حیات ہیں اور مقبوضہ کشمیر میں اپنے والد ماجد کے فیضِ علمی و روحانی کے فروغ میں مصروفِ عمل ہیں۔ (58)
خلفاء
تصغیر|حاجی بابا کے خلیفہ اعظم پیر سید محمد شاہ کاظمی کا مزار، کالوچک شریف ضلع گجرات حضرت حاجی بابا سید نوران شاہؒ نے کئی دہائیوں تک وادئ کشمیر اور ہند و پاک میں تبلیغی خدمات انجام دیں۔ حدِ متارکہ کے دونوں جانب آپ کے مرید بڑی تعداد میں موجود ہیں۔ کئی سالکین کو تصوف کی عملی تربیت فراہم کرنے کے بعد سلسلہ عالیہ کی خلافت و اجازت بھی عطا کی۔ ان میں سے ہر ایک اپنے دور میں آفتابِ عالم بن کر چمکا۔ آپ کے نامور خلفاء میں میاں محمد حسین (ریاسی، جموں)، الحاج سید محمد شاہ (گجرات)، پیر سید جماعت علی شاہ (پونچھ، جموں)،پیر سید حبیب اللہ شاہ ضیاء(بھمبر)، پیر سید یٰسین شاہ (سرائے عالمگیر)، پیر سید مہر علی شاہ (کوٹلی)، پیر سید حاکم علی شاہ (چکوال)، مولوی سید رسول شاہ بخاری(سرگودھا)، مولانا مہر الدین قمر راجوروی(ایبٹ آباد)، پیر سید محمد شاہ (اسلام آباد)، حاجی سید امیر علی شاہ (سوہاوہ) اور پیر سید حسن شاہ (مدفون جنت البقیع) وغیرہ شامل ہیں۔
مکتوبات
مشائخ نقشبندیہ کی روایت کے مطابق حاجی بابا سید نوران شاہ مجددیؒ نے مکتوبات کے ذریعے بھی اپنے مریدین و عقیدمندوں کی اصلاح و رہنمائی کا سلسلہ جاری رکھا۔ گو ابھی تک آپ کے مکاتیب کا کوئی باقاعدہ مجموعہ مرتب نہیں کیا گیا۔ کئی مآخذ و مراجع میں مذکور ہے کہ جب آپ 1948ء کی ہجرت کے بعد پاکستان آ گئے تو مقبوضہ کشمیر کے مریدین و خلفاء سے مکتوبات کے ذریعے ہی رابطہ رہا۔ آپ کے مکاتیب تصوف و ادب کا اعلیٰ نمونہ ہیں۔
1۔
1903ء کے لگ بھگ جب حاجی بابا سید نوران شاہ حج پر تشریف لے گئے تھے تو وہاں سے آپ نے اپنے اہلِ خانہ کو ایک منظوم خط لکھا تھا جس کے کچھ اشعار درج ذیل ہیں: اے صبا دی باد پیاری طرف راجوری جائیں بھائیاں میریاں ساریاں تائیں ہتھ بنھ عرض سنائیں فکر کرو اے یار بھراؤ آخر نکھڑ جاناں سو ورھیاں کوئی زندہ رہسی آخر نکھڑ جاناں مائی میری نوں میری طرفوں ہتھ بنھ کے ایہہ کہناں اس فرزند مسافر اتے ہر دم راضی رہناں اس خط میں اہلِ خانہ کو توشۂ آخرت کی فکر کرنے کی تلقین کی گئی ہے، ساتھ ہی اپنی والدہ ماجدہ کی رضا بھی چاہی گئی ہے۔(59)
2۔
اپنے فرزند سید امیر حیدر شاہ کو 21 اگست 1955ء میں لکھے گئے ایک خط میں فرماتے ہیں: تم خدا کی یاد میں ہوشیار ہو جاؤ کیونکہ دنیا رہنے کی جگہ نہیں اور اگر دولت ہے تو خدا کی یاد ہے۔ سب خوشیاں بھول جائیں گی اور خدا کی یاد ساتھ جائے گی۔ ہزاراں پاک پیغمبر، ہزاراں اولیاء اللہ ہمہ در خاک شد آخر نہ من دانم نہ تو دانی چوں ختم الانبیاء ہم رفت دیگر کیست کو ماند مگر ذات مقدس قادر قیوم صمدانی(60)
3۔
2 جنوری 1964ء کو لکھے گئے ایک خط بنام مرید مولوی محمد حفیظ اللہ لکھتے ہیں: عزیز یہ جہان کچھ بھی نہیں۔ دراصل یہ امتحان گاہ ہے۔ جہاں پر انسان ایک مقررہ وقت کے لیے آتا ہے اور وقت پورا کرکے واپس چلا جاتا ہے۔ اپنے اصلی مقام پر جو بھی زیادہ محنت کرتا ہے وہ اتنے زیادہ نمبر حاصل کرکے پاس ہوتا ہے۔ جتنا بھی کوئی مشکل امتحان دیتا ہے اتنی ہی بڑی ڈگری اسے دی جاتی ہے۔ خدا تعالیٰ کو نہ ہماری عبادت کی ضرورت ہے اور نہ وہ بھوکا ہے۔ وہ تو صرف ہمارے دلوں کو دیکھتا ہے اور نیت کو۔ عبادت کرنا تو ہمارا فرض ہے۔۔۔ عزیز دوسروں کو خدا کی یاد کی تلقین کرو اور خصوصاََاسکول کے بچوں کو نمازی بناؤ۔ تمہاری یہی سب سے بڑی عبادت ہوگی۔(61)
ملفوظات
مکتوبات کی طرح آپ کے ملفوظات کا بھی کوئی مجموعہ تا حال سامنے نہیں آیا لیکن آپ کی کتبِِ سوانح میں درج ذیل فرمودات ملتے ہیں جن سے آپ کے تعلق مع اللہ اور یادِ آخرت کی تصویر بخوبی سامنے آ جاتی ہے۔ 1۔ فرماتے کہ اسمِ ذات اور نفی اثبات کی ضربوں سے اپنے دلوں کی سیاہیوں کو یوں دھویا کرو جیسے بچے اپنی تختیاں صاف کرتے ہیں۔ (62) 2۔ فرمایا مجھے ظاہر نہیں کرنا میں چھپ کر عبادت کرنا چاہتا ہوں۔(63) 3۔ فرمایا جب قلب جاری ہو جائے تو کوئی حاجت باقی نہیں رہتی۔ (64) 4۔ فرماتے ہر وقت خدا سے تعلق قائم رکھنا چاہیے۔(65) 5۔ اپنے ہاتھ سے پانی لے کر وضو فرماتے اس کام کے لیے دوسروں کی مدد کو اچھا نہ سمجھتے۔ فرماتے کہ خالق حقیقی کے سامنے سجدہ کرنا ہے تو دوسرے کی مدد لینا کیا معنی رکھتا ہے۔(66) 6۔ کوئی زیادہ گفتگو کی کوشش کرتا تو فرماتے جو وقت ہم گفتگو میں صرف کریں گے وہ ذکرِ الٰہی میں بھی گزار سکتے ہیں جو زیادہ اولیٰ ہے۔(67) 7۔ کسی کو قہقہہ لگا کر ہنستے دیکھتے تو فرماتے کیا تمہیں موت اور قبر یاد نہیں آتی؟(68)
صوفیانہ شاعری
حاجی بابا سید نوران شاہؒ کے شیخ طریقت حضرت خواجہ عبید ا للہ لارویؒ ایک معروف صوفی شاعر تھے۔ مجموعہ سی حرفی اور دیگر کتب میں آپ کا صوفیانہ کلام موجود ہے۔ آپ کی مجلسوں میں صوفیانہ شاعری کا اکثر دور ہوتا رہتا تھا۔ اس کا اثر یہ ہوا کہ اکثر عقیدت مند ان مجالس میں اپنا صوفیانہ کلام سناتے اور باضابطہ اصلاح لیتے اور ان کی پزیرائی بھی کی جاتی۔ حاجی بابا سید نوران شاہؒ بھی آپ کے خلیفہ اعظم ہونے کے ناطے اس شعری تحریک سے بہت متاثر ہوئے۔ اس طرح اپنے مرشد کے قائم کردہ صوفی شعرا کے اس حلقے میں نمایاں مقام حاصل کیا۔( 69) نمونے کے طور پر آپ کا کلام ملاحظہ ہو: اول حمد خدا رحمان دی ہے سر جنہار جو زمیں اسمان دا ہے بے مثل عدیم نظیر مالک، ذوالجلال عالی عزت شان دا ہے اس دے وچ احکام تمام چیزاں عاجز ہر انسان بیان دا ہے لکہاں کی میں خط وچ حال اپنا محرم راز اپنا جاندا ہے(70) آپ نے فرمایا کہ ایک بار بحالت خواب میری زبان پر خود بخود درج ذیل شعر جاری ہوا: جا سوناں وچہ جنگلاں دے اتھے کوئی نہ سنگی یار ہو سی شاہ نوران میں میاں رب دی یاد کر لے آنا نئیں تیرا دوجی وار ہوسی(71)
ذکر الٰہی
حضرت حاجی بابا سید نوران شاہ مجددیؒ کو ذکرِ روحی حاصل تھا۔ سلسلہ عالیہ نقشبندیہ مجددیہ میں ذکرِ الٰہی کو خاص اہمیت حاصل ہے۔ آپ کے مرشد خانے لار شریف سرینگر کشمیر کے سجادہ نشین میاں بشیر احمد لاروی بیان کرتے ہیں کہ حاجی بابا نوران شاہؒ ہر سال 8 جون کو حضرت خواجہ نظام الدین کیانوی کا عرس منانے وانگت (لار شریف) تشریف لایا کرتے تھے۔ اس وقت نہ سڑکیں تھیں اور نہ سواری کا انتظام تھا۔ لیکن وادی کشمیر اور پونچھ راجوری کے درویش حضرات، صوفی حضرات اور بڑی بڑی گدیوں کے پیر ان کے ساتھ ہوتے تھے۔ وہ سرینگر سے وائیل کے مقام تک جب گاڑی میں بیٹھتے تو لا الٰہ الا اللہ کا ذکر شروع کرتے تھے اور پھر آگے تقریباََ 14 میل اسی طرح ذکر کرتے ہوئے پیدل جاتے تھے۔ ایک دو دفعہ اللہ تعالیٰ کے فضل سے مجھے بھی سرینگر سے وانگت تک حضرت سید نوران شاہ کے ساتھ جانے کا شرف حاصل ہوا تو دیکھا کہ ذکر کرتے کرتے ان کے گلے کی رگیں پھول کر باہر آجایا کرتی تھیں۔(71) حاجی بابا خود تو ذکر الٰہی میں مشغول رہتے ہی ساتھ ہی اپنے سب مریدین کو بھی ہمیشہ یہی تلقین کرتے رہتے۔ فرمایا کرتے کہ اللہ کا ذکر کرو کہ یہی توشۂ آخرت ہے۔( 72)
خلقِ خدا کا درد
ایک مولوی صاحب عبد الرشید مفظرآباد کے رہنے والے تھے۔ جذام کے موذی مرض کا شکار تھے۔ دہلی تک علاج کی غرض سے گئے لیکن ڈاکٹروں نے لاعلاج قرار دے دیا۔ ان کا منہ اس مرض سے بری طرح متاثر تھا۔ راجوری میں حاجی بابا سید نوران شاہ کی شہرت سن کے آپ کے پاس راجوری آئے اور آپ سے پوری کہانی بیان کی۔ آپ نے فرمایا کہ میرے لنگر سے کھاؤ، لسی پیو اور میرے ہی پاس رہو۔ اس نے کہا ڈاکٹروں نے مجھے بستر اور برتن الگ کرنے کو کہا ہے۔ آپ نے فرمایا کہ نہیں ہم یہاں اکٹھے ہی کھائیں گے اور اکٹھے ہی رہیں گے۔ آگے اللہ مالک ہے۔ آپ کے اس خلوص، دردمندی اور دعاؤں کا یہ اثر ہوا کہ وہ مولوی صاحب نہ صرف شفایاب ہو گئے بلکہ ایک عرصہ تک آپ کی خدمت میں رہے اور آپ کے قائم کردہ درس میں مدرس کا فریضہ سر انجام دیتے رہے۔(73)
مشکلات پر صبر
حاجی بابا نوران شاہ مجددیؒ حج پر پیدل تشریف لے گئے تھے۔ اس سفر کے دوران میں اکثر مواقع ایسے آئے جب آپ بالکل تن تنہا ہوتے۔ آپ خود بیان کرتے ہیں: پیدل اور تن تنہا سفر حج میں کئی بہت تکلیف دہ مواقع بھی آئے۔ اس سفر میں بہت تکلیف اٹھائی۔ ریگستان میں میلوں تک ریت کے ٹیلے، جنگلی جانوروں کی بھرمار، پانی کا نام و نشان تک نہ تھا اور اکثر اوقات جہاں رات پڑتی ریت کا گھر بنا کر رات بسر کرتا۔ سفر میں میرا جوتا بھی ٹوٹ گیا اور پاؤں میں نوک دار کانٹا چبھ گیا۔ اس پر ستم یہ کہ ایک بدو کے کتے نے بھی کاٹ لیا۔ ننگے پاؤں چلتے چلتے چھالے پڑ گئے۔ ایک رات ایسی آئی کہ میں نے سمجھا یہ میری زندگی کی آخری رات ہے۔ ساری رات روتے ہوئے خدا کے حضور دعا میں گزر گئی۔ اس رات میری دعا قبول ہوئی۔ اس رات کو میں شبِ قبولِ دعا کہتا ہوں۔ 18 ماہ کے اس سفرِ بیت اللہ اور مدینہ منورہ نے مجھے جن آزمائشوں، مشکلات اور بیماری سے مسلسل دوچار رکھا اس نے گویا تمام کثافتوں کو میرے جسم سے نکال کر روحانی شفا بخشی۔(76) صبر اور برداشت کا یہ مزاج زندگی کے ہر موڑ پرآپ کے کردار کا لازمی حصہ بنا رہا۔
تبلیغ دین
حاجی بابا سید نوران شاہؒ نے اپنے مرشد سے خلافت حاصل کرنے کے بعد مرشد کے ہی حکم سے کشمیر کے علاقہ راجوری میں اپنی خانقاہ قائم کی۔(77) ساتھ ہی مسجد و مدرسہ کا قیام بھی عمل میں آیا۔ جہاں دینی تعلیم کے ساتھ سلوک و تصوف کی تعلیم بھی دی جاتی۔ علوم اسلامیہ کی تعلیم کے لیے حاجی سید امیر علی شاہ اور مولانا عبد الرشید مظفرآبادی جیسے علما موجود تھے۔ دور دور سے متلاشیان حق آپ کی خانقاہ کا رخ کرتے۔ جو آپ کی صحبت میں رہ کر سلوک کی تربیت حاصل کرتے۔ علاقہ لاہ راجوری کی یہ مسجد اور آپ کی رہائش گاہ آپ کی تبلیغ کا مرکز رہی۔ اسی مقام پر بہت سے اہم فیصلے بھی ہوئے جنہوں نے کشمیر کی تاریخ پر دور رس اثرات مرتب کیے۔ (78)
تحریک آزادی کشمیر میں کردار
16 مارچ 1846ء کو کشمیری عوام کو گلاب سنگھ (بانی ڈوگرہ سلطنت، 18 اکتوبر 1792ء۔30 جون 1857ء) کے ہاتھ بھیڑ بکریوں کی طرح فروخت کر دیا گیا۔ ہر کشمیری فرد کی قیمت چند روپے مقرر کی گئی۔(79) بقول اقبال دہقان و کشت و جوئے و خیاباں فروختند قومے فروختند و چہ ارزاں فروختند(80) اس بدنام زمانہ بیع نامہ امرتسر کے بعد ڈوگرہ حکمرانوں نے کشمیریوں کے ساتھ واقعی جانوروں کا سا سلوک کیا۔ آزادی کے متوالوں کی کھالیں کھینچ لی جاتیں۔(81) خاص کر مسلمانوں کو اچھوت سے بھی کمتر سمجھا جاتا تھا۔(82) اور پھر مہاراجا ہری سنگھ کے دور میں تو مسلمانوں پر مظالم کی انتہا کر دی گئی۔ ان کے دینی شعائر کا مذاق اڑایا گیا۔ 1931ء میں ایک ڈوگرہ فوجی کے ہاتھوں قرآن پاک کی بے حرمتی سمیت کئی ایسے واقعات پیش آئے جن سے مسلمانوں کے مذہبی جذبات کو مجروح کیے گئے۔ مسلمانوں نے احتجاج کیا تو سرینگر میں ان کا قتل عام کیا گیا جس میں 22 مسلم نوجوان شہید ہوئے۔(83) یہ وہ پس منظر تھا جس میں حاجی بابا سید نوران شاہ مجددیؒ نے خانقاہ سے نکل کر رسم شبیری ادا کرنے کا فیصلہ کیا اور دعوت و تبلیغ کے ساتھ لوگوں کی درخواست پر مسلمانوں کے استحصال کے خلاف مؤثر کردار ادا کیا۔ 1923ء میں جموں کے ایک علاقے کے لوگ ڈوگرہ انتظامیہ کے ظلم و ستم سے تنگ آکر آپ کی خدمت میں دعا کے لیے حاضر ہوئے تو آپ نے ان کی دلجوئی کے لیے اپنے فرزند اکبر سید حبیب اللہ شاہ ضیاء کو ان کے ساتھ روانہ کیا۔ جنہوں نے ان لوگوں کے ساتھ مہاراجا پرتاب سنگھ (18 جولائی 1848ء۔23 ستمبر 1925ء، دورِ حکومت: 1885ء۔1925ء) سے ملاقات کر کے مسلمانوں کا مقدمہ پیش کیا۔(84)
مسلم نمائندہ وفد میں شرکت
1931ء میں سرینگر اور جموں میں مسلمانوں کے قتل عام اور دیگر اشتعال انگیز واقعات کے باعث چلنے والی عوامی تحریک نے زور پکڑااور مسلمان احتجاج کے لیے سروں پر کفن باندھ کر میدان میں آئے تو مہاراجا کشمیر ہری سنگھ (23 ستمبر 1895ء۔25 اپریل 1961ء، دورِ حکومت: 23 ستمبر 1925ء۔26 اکتوبر 1947ء) نے ریاست کے تمام سرکردہ مسلمانوں کو مشورہ و گفت و شنید کے لیے دربار میں بلایا۔ مہاراجا سے ملاقات کرنے مسلم نمائندہ وفد میں حاجی بابا سید نوران شاہؒ نے بھی ایک اہم رکن کی حیثیت سے شرکت کی(86) جس سے علاقے کے مسلمانوں کا آپ پر اعتماد اور آپ کی قائدانہ صلاحیتوں کا اعتراف واضح ہوتا ہے۔ اس وفد نے مہاراجا سے ملاقات میں جو مطالبات پیش کیے ان میں سے چند یہ ہیں:# مسلمانوں کے مذہبی جذبات کو مجروح کرنے سے گریز کیا جائے اور ان کے مذہبی مقامات جو حکومت کی تحویل میں ہیں وہ مسلمانوں کے حوالے کیے جائیں۔# مسلمانوں کی تعلیم کا کافی انتظام کیا جائے۔# مسلم طبقے کو ملازمتوں میں حصہ دیا جائے۔# ناجائز ٹیکسوں کا بوجھ ختم کیا جائے۔(87) مہاراجا سے اس ملاقات میں حاجی بابا سید نوران شاہ مجددیؒ نے اپنی دینی حمیت و وقار کو قائم رکھا۔ مہاراجا کے دربار میں حاضری کی لیے یہ ضروری تھا کہ آنے والا مہاراجا کوجھک کر سلام کرے لیکن حاجی بابا کمال بے نیازی کے ساتھ جا کر اپنی کرسی پر بیٹھ گئے اورگفت و شنید کا آغاز کیا۔ دربار ختم ہوا تو حاجی بابا سید نوران شاہ کی اس شان بے نیازی اور قلندرانہ ادا کو بڑے پیمانے پر سراہا گیا۔(88) کشمیری عوام کے حقوق کی تحریک میں مہاراجا سے اس وفد کی ملاقات نے ایک سنگ میل کا کردار ادا کیا۔ مسلمانوں کے مطالبات نے زور پکڑا اور مہاراجا ان مظالم کی تحقیقات کے لیے مشہور زمانہ گلانسی کمشین بنانے پر آمادہ ہوا جس کی سفارشات کے نتیجے میں کشمیر میں پہلی عوامی نمائندہ اسمبلی کا قیام عمل میں آیا۔
قوم کی رہنمائی
کشمیر کے پسے ہوئے طبقات کی داد رسی اور ان طبقات کی اعلیٰ صطح پر نمائندگی کے لیے 13 اپریل 1932ء کو ایک تنظیم کا قیام عمل میں آیا جس کا نام گوجر جاٹ کانفرنس رکھا گیا۔ اس جماعت کے قیام کا حتمی فیصلہ حاجی بابا نوران شاہؒ نے ہی کیا اور اس کا افتتاحی اجلاس بھی آپ کی رہائش گاہ پر منعقد ہوا۔ آپ کے مرشد زادہ اور اس کانفرنس کے صدر جناب میاں نظام الدین مجددیؒ نے اس کانفرنس کے پہلے اجلاس میں آپ کو مخاطب کر کے کہا: آپ میرے بزرگ باپ کی دولتِ فقر کے وارث ہیں لھٰذا اس قوم پر دستِ شفقت قائم رکھیں اور ان کی بہتری کے لیے دعا فرمائیں۔ حاجی بابا نے ہاتھ دعا کے لیے اٹھائے اور ہزاروں افراد کی آمین کہتی ہوئی صدائیں فضاؤں کی چیرتی عرش الٰہی کی طرف بڑھتی چلی گئیں۔(89)
شدھی تحریک کے خلاف کردار
1923ء میں سوامی شردھانند (22 فروری 1856ء۔23 دسمبر 1926ء) نے شدھی تحریک کا آغاز کیا جس کا مقصد مسلمانوں کو شدھی(پاک) کرنا یعنی مرتد بنانا تھا۔ 1940ء کے عشرے میں سرکاری سرپرستی میں یہ تحریک جموں کی ایک نوجوان خاتون شانتا بھارتی کے ذریعے راجوری میں وارد ہوئی۔ اس نے بڑے بڑے جلسے کر کے اسلام کے خلاف زہر افشانی شروع کی تو حاجی بابا سید نوران شاہؒ کو سخت فکر لاحق ہوئی۔ آپ نے ایک طرف اپنی تبلیغی سرگرمیاں تیز کر دیں اور دوسری طرف علاقے کے رؤسا مرزا محمد حسین ذیلدار اور اور چوہدری دیوان علی کی معاونت سے آریاؤں کے خلاف اس وقت کے ایک نامور مناظر مولانا لال حسین چترویدی کو راجوری بلوا بھیجا۔ مولانا کی آمد پر حاجی بابا نوران شاہ کے ایک خلیفہ مولانا مہر الدین قمر راجوروی نے ان کے ساتھ مل کر خطے میں فتنہ ارتداد کی تحریک کا بڑھ چڑھ کر مقابلہ کیا جس کی وجہ سے یہ اسلام دشمن تحریک اس علاقے میں بری طرح ناکام ہو گئی۔(90)
فتح راجوری میں کردار
جموں اور سرینگر میں مسلمانوں کے قتلِ عام کے بعد راجوری کے ارکان اسمبلی مرزا محمد حسین ذیلدار جو بعد میں راجوری کی آزاد انقلابی کونسل کے چئیر مین بھی بنے نے آپ کے سامنے ہی اور آپ کی دعا کے ساتھ ڈوگرہ مہاراجا سے بغاوت کا اعلان کیا۔(91) راجوری کے دانشور میر محمد شمسی لکھتے ہیں کہ حاجی بابا سید نوران شاہ نے دیگر علاقائی زعماء کے ساتھ مل کر اس علاقے کو ڈوگرہ ملٹری سے آزاد کرانے میں ہر اول دستے کا کردار ادا کیا۔(92) 1947ء میں قیام پاکستان کے بعد بھارت کی فوجوں نے کشمیر پر قبضہ جمانا شروع کیا تو پاکستانی فوجوں نے میرپور سے مظفرآباد تک کے اضلاع کو آزاد کروالیا۔ ان اضلاع پر 24 اکتوبر 1947ء کو بیرسڑسردار محمد ابراہیم کی سربراہی میں آزاد جموں کشمیر حکومت کا قیام عمل میں آیا۔ لیکن راجوری کے علاقے کو پاکستانی افواج نے 12 نومبر 1947ء کو فتح کرنے کے بعد مرزا محمد حسین کی انقلابی کونسل کے سپرد کر دیا۔(93) یہ انقلابی کونسل 12 اپریل 1948ء تک قائم رہی۔ فتح راجوری سے پہلے پاکستانی فوج کے کمانڈر کیپٹن رحمت اللہ نے راجوری کے مسلمان زعماء کوتعاون کا پیغام بھیجا۔ جس کے بعد حاجی بابا سیدنوران شاہؒ کے گھر پر ان ہی کی سربراہی میں علاقے بھر کے زعماء کا اہم اجلاس منعقد ہوا جس میں یہ قرارداد پاس کی گئی کہ پاکستانی فوج کے ساتھ مکمل تعاون کیا جائے اور اسے اپنے اپنے علاقہ میں خوش آمدید کہا جائے۔ ساتھ یہ فیصلہ بھی ہوا کہ راجوری میں موجود ہندؤوں کو اسلامی تعلیمات کے مطابق تحفظ دیا جائے گا۔(94)
اقلیتوں کے جان و مال کا تحفظ
بدقسمتی سے آر ایس ایس کے ہندو گماشتوں نے صلح کی تمام راہیں مسدود کر دیں اور پاکستانی فوج کومجبوراً راجوری پر حملہ کرنا پڑا اورہندو انتہا پسندوں کے ساتھ ایک خونی معرکے کے بعدبالآخر شہر کو آزاد کروا یا گیا۔ لیکن یہاں بھی حاجی بابا سید نوران شاہؒ کی سربراہی میں علاقے کے زعماء نے عام ہندو ؤں کے لیے پناہ کا پروانہ حاصل کیا اور ہزاروں انسانوں کی جان بچانے میں اپنا اسلامی کردار ادا کیا۔(95) حاجی بابا سید نوران شاہ مجددی نے صحیح معنوں میں مذہبی و ملی طور پر ایک مصلح کا کردار ادا کیا۔ دیگر صوفیا کرام کی طرح آپ کی زندگی للٰہیت اور خدمتِ خلق کی تصویرنظر آتی ہے۔ ضرورت ہے کہ آپ نے جن خطوط پر زندگی گزاری فی زمانہ بھی ان سے روشنی حاصل کی جائے اور اپنی دنیا و آخرت کی بہتری کا سامان کیا جائے۔
ایٹا (علیحدگی پسند گروپ)
ETAیا ای ٹی اے  (، ), ("Basque Country and Freedom")Euskadi Ta Askatasuna کے لیے بولا جانے والا ایکترخیمہ ہے۔ ) اس باسک علیحدگی پسند تنظیم ایٹا کو 1959ء میں قائم کیا گیا۔ اپنے قیام کے بعد سے اب تک یہ کئی بار فائر بندی یا جنگ بندی کر چکی ہے۔ جنوری 2011 میں اس نے 11 ویں بار فائر بندی کی تھی۔ ہسپانوی حکومت اور یورپی یونین نے اس تنظیم کو و دہشت گرد تنظیموں کی فہرست میں شامل کیا ہوا ہے۔ اس تنظیم کی کارروائیوں میں 800 افراد ہلاک ہو چکے ہیں۔ اس نے 2011 میں جنگ بندی تو کی تھی مگر ہتھیار نہیں ڈالے تھے۔ 8 اپریل 2017 کو ایٹا نے ہتھیار ڈال کر اسلحے کے مقامات کی تفصیلات عدالتی حکام کے حوالے کر دیں ہیں۔
بیرونی روابط
زمرہ:1959ء میں قائم شدہ عسکری اکائیاں اور تشکیلات زمرہ:1959ء میں قائم ہونے والی تنظیمیں زمرہ:آزادی کی قومی تحریکیں زمرہ:تاریخ باسک زمرہ:دہشت گردی زمرہ:سپین میں دہشت گردی زمرہ:سیاسی جماعتوں کے عسکری بازو زمرہ:فرانکو ہسپانیہ زمرہ:متحدہ مملکت کے ہوم آفس کی جانب سے قرار دیے جانے والے دہشت گرد گروہ زمرہ:مزاحمتی تحریکیں زمرہ:ہسپانوی سیاست زمرہ:ہسپانیہ میں اعتزال زمرہ:فرانس میں اعتزال زمرہ:فرانس میں دہشت گردی زمرہ:ویکی ڈیٹا سے مطابقت رکھنے والی مختصر تفصیل
کورنتھ نہر
کورنتھ نہر (یونانی: Διώρυγα της Κορίνθου، ) ایک نہر ہے جو بحیرہ ایجیئن میں خلیج سآروناک کے ساتھ خلیج کورنتھ کو جوڑتی ہے۔ یہ تنگ خاکنائے کورنتھ کو کاٹ کر بنائی گئی ہے جو پالوپوننیسی کو یونانی مین لینڈ سے الگ کرتی ہے۔ معماروں نے خاکنائے کوسطح سمندر تک کھود کر نہر بنائی اور کوئی لاک نہیں بنائے۔ اس کی چوڑائی صرف 21.4 میٹر (70 فٹ) اور اس کی لمبائی 6.4 کلومیٹر (4 میل) ہے۔ یہ اب بہت کم معاشی اہمیت کی حامل ہے ۔
نہر کو ابتدائی طور پر کلاسیکی دور میں تجویز کیا گیا تھا اور ایک ناکام کوشش پہلی صدی عیسوی میں اسے تعمیر کرنے کے لیے کی گئی تھی۔ اس کی تعمیر 1881 میں شروع کر دی گئی تھی لیکن اصل معماروں کی بانکروپٹید ارضیاتی اور معاشی مسائل کی طرف سے نقصان پہنچایا تھا۔ یہ 1893ء میں مکمل ہوئی مگر نہر کی تنگی، جہازرانی مسائل اور تودوں سے اس کھڑی دیواروں کی مرمت کی وجہ سے، یہ اپنے آپریٹرز کی توقع کے برعکس سمندری ٹریفک کو اپنی طرف متوجہ کرنے میں ناکام رہی۔ یہ اب زیادہ تر سیاحتی ٹریفک کے لیے استعمال کی جاتی ہے۔
حوالہ جات
زمرہ:1893ء میں نہروں کا افتتاح زمرہ:یونان کی نہریں زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل زمرہ:بحری جہازوں کی نہریں
غدیریات
غدیریات مائیات کی تقسیم ہے جس میں بعید سمندری پانی جیسے جھیل وغیرہ کے مختلف پہلوؤں کا مطالعہ کیا جاتا ہے۔
مزید دیکھیے
زمرہ:غدیریات زمرہ:جھیلیں زمرہ:دریا زمرہ:مائنگاری زمرہ:طبیعی جغرافیہ زمرہ:آب زمرہ:آبی بيئيات زمرہ:نظامات بيئيات
وادی برہم پتر
وادی برہم پتر مشرقی بھارت میں مشرقی اور شمال مشرقی ہمالیہ پہاڑی سلسسلہ کے درمیان میں کا علاقہ ہے۔ وادی برہم پتر مغربی وادی برہم پتر کے علاقہ جات پر مشتمل ہے جس میں گوالپارا اور کامروپ کے علاقے شامل ہیں۔ ان کے علاوہ مرکزی برہم پتر کے علاقے جیسے درنگ ضلع، ناگاؤں وغیرہ آتے ہیں۔
حوالہ جات
زمرہ:دریائے برہم پتر زمرہ:Short description is different from Wikidata
گھوٹالا
گھوٹالا یا اسکینڈل دو ایسی اصطلاحیں ہیں جن کی تعریف یہ ہے کہ یہ غصے یا صدمے کے طور پر کسی راہ روی سے متصورہ طور پر بھٹکنے والے شخص کے بارے میں ہو، جب ایسی افواہیں اس تعلق سے زبان زد عام ہو جائیں یا ذرائع ابلاغ کا نمایاں حصہ بنے۔ اس طرح کے رد عمل میں کافی زور شور کی کیفیت ہو سکتی ہے۔ افواہوں اور الزاموں میں تضاد ہو سکتا ہے اور یہ بھی ممکن ہے جہاں ذریعہ ابلاغ کا ایک حصہ الزامات کو آسمان کی حد تک اچھالے، وہیں میڈیا کا ایک دوسرا حصہ الزامات کو بری طرح جھٹلا کر ہر الزام تراشی کو بے جا بہتان تراشی اور بے جا موقف ثابت کرے۔ اکثر گھوٹالوں کی نوعیت مشاہیر کے لیے منفی ہی ہوا کرتی ہے۔ کبھی کبھار سماج ہی کو گھوٹالے کی زد میں قرار دیا جا سکتا ہے جب یہ واضح ہو کہ اخلاقی راہ و رسم یا قانونی ضوابط کی اَن دیکھی کی گئی ہے، جو اکثر منظر عام پر نہیں آ سکی یا ڈھکی چھپی رہ گئی ہے۔ یہ خلاف ورزیاں حرص، شہوت یا قانون کے بے جا استعمال کی وجہ سے ہو سکتی ہیں۔ گھوٹالوں کو سیاسی، جنسی، اخلاقی، ادبی یا فن کارانہ قرار دیا جا سکتا ہے، مگر یہ بھی ایک حقیقت ہے کہ گھوٹالے ایک نوعیت سے نکل کر دوسری نوعیت کے بھی ثابت ہو سکتے ہیں۔ گھوٹالوں کی بنیاد حقیقی، غلط یا ان دونوں کی آمیزش بھی ہو سکتی ہے۔ موجودہ دور میں گھوٹالوں کی صورت حال اکثر ذرائع ابلاغ کی وجہ سب کے سامنے آتے ہیں۔
حوالہ جات
زمرہ:گھوٹالا زمرہ:Short description is different from Wikidata
سینٹ-مارٹن-دے-ولرگلان
سینٹ-مارٹن-دے-ولرگلان ( فرانسیسی: Saint-Martin-de-Villereglan) فرانس کا ایک فرانسیسی کمیون جو Canton of Limoux میں واقع ہے۔
تفصیلات
سینٹ-مارٹن-دے-ولرگلان کا رقبہ 9.38 مربع کیلومیٹر ہے اور اس کی مجموعی آبادی 334 افراد پر مشتمل ہے اور 167 میٹر سطح دریا سے بلندی پر واقع ہے۔
سویڈن کی کاؤنٹیوں کی فہرست بلحاظ خام ملکی پیداوار
یہ سویڈن کی کاؤنٹیوں کی فہرست بلحاظ خام ملکی پیداوار ہے۔
شاہراہ پاکستان
کراچی کے علاقے لیاقت آباد کے چوراہے سے شروع ہونے والی یہ سڑک سہراب گوٹھ پر سپر ہائی وے سے جاملتی ہے۔ لیاقت آباد سے سہراب گوٹھ کے درمیان اس شاہراہ پر کریم آباد، عائشہ منزل، نصیر آباد، واٹر پمپ اور انچولی کے معروف علاقے آتے ہیں۔ شاہراہ پاکستان پر پہلے سہراب گوٹھ، واٹر پمپ اور عائشہ منزل پر چورنگیاں تھیں بعد ازاں یہاں فلائی اوور تعمیر ہوگئے اور چورنگیاں ختم ہوگئیں۔
اہم چورنگیاں و اسٹاپ
زمرہ:کراچی
سویڈن کی کاؤنٹیوں کی فہرست بلحاظ خام ملکی پیداوار
حوالہ جات
زمرہ:خام ریاستی پیداوار زمرہ:سویڈن کی کاؤنٹیاں زمرہ:سویڈن کی معیشت متعلقہ فہرستیں زمرہ:ملکی ذیلی تقسیم درجہ بندی کی فہرستیں زمرہ:Short description is different from Wikidata
شاہد احمد خٹک
شاہد احمد خٹک پاکستانی سیاست دان  جو اگست 2018  کے پاکستان  قومی اسمبلی کے رکن ہیں۔
سیاسی دور
پاکستان کے 2018 عام انتخابات میں حلقہ این اے 34 (کرک) سے پاکستان تحریک انصاف (پی ٹی آئی) کے امیدوار کے طور پر انتخابات کے نتیجے میں ممبر قومی اسمبلی منتخب ہوئے ۔ انہوں نے 77,181 ووٹ حاصل کیے اور پاکستان پیپلز پارٹی (پی پی پی) کے امیدوار نوابزادہ محسن علی خان کو شکست دی۔
بیرونی روابط
زمرہ:قومی اسمبلی پاکستان کے رکن کے نامکمل مضامین
رازح ضلع
رازح ضلع ( عربی: مديرية رازح) یمن کا ایک فہرست یمن کے اضلاع جو محافظہ صعدہ میں واقع ہے۔
تفصیلات
رازح ضلع کی مجموعی آبادی 62,915 افراد پر مشتمل ہے۔
حوالہ جات
زمرہ:صعدہ محافظہ زمرہ:یمن کے اضلاع
انایا برہما
انایا برہما ایک بھارتی پس پردہ گلوکارہ اور اداکارہ ہے۔
پیدائش
انایا برہما کا تعلق آسام کے بوڈو قبیلے سے ہے۔
تعلیم
اانایا برہما نے ممبئی کی ایس این ڈی ٹی یونیورسٹی سے ہندوستانی کلاسیکی موسیقی میں فارغ التحصیل ہوئی۔ وہ ہندوستانی گائیکی کی باریکیوں کی روایات میں بھی خاص تربیت حاصل کی۔
جوڑی دار گیت
انایا برہما نے کئی مشہور اداکاروں، گلوکاروں اور موسیقاروں کے ساتھ گایا ہے جن میں شان، کمار سانو، ابھیجیت بھٹاچاریا اور سیوامنی شامل ہیں۔
شمال مشرق کی تہذیب سے گہری وابستگی
انایا برہما کی زیادہ فعال مصروفیت ہندی موسیقی، نغمے، اداکاری اور پاپ البم ہیں۔ تاہم وہ اپنی ریاستی زبان آسامی میں بھی موسیقی کے ویڈیوز اور البم بنا رہی ہے۔ اس نے سرکاری طور پر اپنی مادری زبان بوڈو میں ایک ویڈیو جاری کیا ہے جس کا عنوان سورزیو آنگ دینوی (لاطینی:Swrziw Ang Dinwi) ہے۔
عصبیات
مزید دیکھیے
زمرہ:عصبیات
Neurobiología Neurobiologia Neurobiologie Neurobiologia Neurobiologie Нейробиология Neurobiology ประสาทชีววิทยา Nörobiyoloji
سردھنہ
تفصیلات
سردھنہ کی مجموعی آبادی 47,970 افراد پر مشتمل ہے اور 226 میٹر سطح دریا سے بلندی پر واقع ہے۔
حوالہ جات
زمرہ:ضلع میرٹھ کے شہر اور قصبے زمرہ:ہندستان کی نوابی ریاستیں زمرہ:Short description is different from Wikidata
گلواون
گلواون ایٹم کے مرکزے کے اندر ایسے بنیادی ذرات ہوتے ہیں جو قوی تعاملات (strong interaction) کا سبب بنتے ہیں۔ یہ بوزون کے خاندان سے تعلق رکھتے ہیں اور مختلف کوارک کو آپس میں جوڑنے کا کام انجام دیتے ہیں۔ گلو انگریزی میں گوند کو کہتے ہیں جو مختلف چیزوں کو جوڑ دیتا ہے۔ گلواون بھی کوارک کو جوڑ دیتا ہے۔ کوارک کے اس طرح جڑ جانے سے نیوٹرون اور پروٹون وغیرہ وجود میں آتے ہیں۔ تصغیر|360px|ایک [[نیوٹرون کے اندر تین کوارک ہوتے ہیں جن کے درمیان مسلسل گلواون کا تبادلہ ہوتا رہتا ہے۔]]
فوٹون کی طرح گلواون کی بھی حالت سکون کی کمیت صفر ہوتی ہے، دونوں پر کوئی برقی چارج نہیں ہوتا اور دونوں کا spin نمبر ایک ہوتا ہے۔ لیکن فوٹون کے برعکس گلواون کلر چارج کے حامل ہوتے ہیں۔ فوٹون عام حالت میں آپس میں نہیں چپکتے۔ گلواون کوارک سے بھی چپک سکتے ہیں اور آپس میں بھی۔
جس طرح برقی مقناطیسی (electromagnetic) تعاملات میں فوٹون کا تبادلہ ہوتا ہے اسی طرح ایٹمی مرکزے کے اندر قوی تعاملات میں کوارک کے درمیان گلواون کا تبادلہ ہوتا ہے۔ کل آٹھ طرح کے گلواون ہوتے ہیں۔ ان میں سے چھ گلواون پر دو دو کلر چارج ہوتے ہیں، ایک گلواون پر چار کلر چارج ہوتے ہیں جبکہ آخری گلواون پر چھ کلرچارج ہوتے ہیں۔ اس کے برعکس ہر کوارک پر صرف ایک کلر چارج ہوتا ہے۔ Leptons (جیسے الیکٹرون اور نیوٹرینو) پر نہ کوئی کلر چارج ہوتا ہے اور نہ ہی یہ کلر چارج کی اسٹرونگ فورس سے جوڑے جا سکتے ہیں۔
بنیادی ذرات
تصغیر|400px|بائیں| [[معیاری نمونہ|Standard Model کے مطابق بنیادی ذرات۔ صرف فوٹون اور گلواون غیر مادی (mass less) ذرات ہیں۔ مادی ذرات میں الیکٹرون نیوٹرینو سب سے ہلکا ہوتا ہے۔ تمام ذرات spin نمبر کے حامل ہوتے ہیں سوائے ہگز بوزون کے۔ بوزون کی پانچ قسمیں ہوتی ہیں مگر ان میں سے صرف ایک (یعنی گلواون) پر کلر چارج ہوتا ہے۔]]
بنیادی قوتیں
بنیادی قوتیں چار طرح کی ہوتی ہیں۔ ان میں سب سے کمزور کشش ثقل ہوتی ہے۔ مقناطیس کی قوت بھی کشش ثقل سے زیادہ ہوتی ہے۔
تور (فرانس)
تفصیلات
تؤغ کا رقبہ 34.36 مربع کیلومیٹر ہے اور اس کی مجموعی آبادی 134,978 افراد پر مشتمل ہے۔
جڑواں شہر
شہر تؤغ کے جڑواں شہر براشوو، Mülheim an der Ruhr، Segovia، پارما، لوویانگ، تاکاماتسو، کاگاوا، منیاپولس، Szombathely، سلطات، مراکش (شہر) و Ragusa ہیں۔
حوالہ جات
زمرہ:فرانس کے اقالیم زمرہ:صفحات مع گراف زمرہ:فرانس کے شہر زمرہ:Short description is different from Wikidata زمرہ:گالیا لوگڈونینسیس
متن قرآن
قرآن کا اصل متن عربی زبان میں ہے۔ قرآن کریم تحریری شکل میں نازل نہیں ہوا، جیسا کہ بنی اسرائیل کی روایات کے مطابق دس احکام انہیں تحریری شکل میں عطا کیے گئے تھے۔ بلکہ قرآن کا متن الفاظ کی صورت میں محمد پر بذریعہ وحی نازل ہوا۔
کتابتِ متن
وحی کردہ متن کو محمد صلی اللہ علیہ وسلم اپنے صحابہ کو املا کروا دیتے، جسے املا کیے جانے کے بعد مسجد میں رکھ دیا جاتا، یہاں سے باقی لوگ دیکھ کر اپنے پاس لکھ لیتے یا یاد کر لیتے۔ چونکہ مسلمانوں پر قرآن کا کچھ حصہ ہر نماز میں پڑھنا فرض ہے، اس لیے متن ساتھ ساتھ لکھ کر اور یاد کر کے محفوظ ہوتا رہا۔ نبی کی زندگی ہی میں سارا قرآن لکھ لیا گیا تھا، البتہ وہ منتشر اجزاء کی صورت میں تھا لیکن یہ تمام منتشر اجزاء یکجا صورت میں مسجد نبوی میں ایک صندوق میں رکھ دیے جاتے تھے۔ بعد میں اسے خلیفہ اول ابو بکر صدیق نے اپنے دور خلافت میں ایک ہی کتاب کی صورت میں لکھوایا۔ متن قرآن کی یہ کتابت لکڑی، ہڈی یا اس طرح کی دیگراشیاء پر کی جاتی تھی۔
کاتبین قرآن
وہ صحابہ کرام جو متن قرآن لکھا کرتے تھے ان کو کاتبِ وحی کہا جاتا ہے، ان کی تعداد 40 بتائی جاتی ہے جن میں خلفائے راشدین کے علاوہ ثابت بن قیس،  عمروبن العاص،  ابی بن کعب،  زید بن ثابت،  مغیرہ بن شعبہ وغیرہ اہم ہیں۔  متن قرآن کی حفاظت و صحت کو تاریخی اسناد کی بنیاد پر توثیق حاصل ہے۔
راشد منہاس روڈ
پاک فضائیہ کے سابق آفیسرراشد منہاسشہید کے نام سے موسوم یہ شاہراہ کراچی کی اہم ترین سڑکوں میں سے ایک ہے جو شاہراہ فیصل پر ڈرگ روڈ سے شہروع ہوکر شہر کے شمالی علاقے فضل مل پر اختتام پزیر ہوتی ہے۔ یہ طویل سڑک دو رویہ ہے اور تقریبا سگنل فری کردی گئی ہے
اہم چورنگیاں
اس سڑک کے سگنل فری ہوجانے کے بعد سے اس پر سے چورنگیاں ختم کردی گئی ہیں لیکن اکثر مقامات کی شناخت کے لیے اب بھی ان کے نام زیر استعمال ہیں۔
دیگر اہم مقامات
زمرہ:کراچی کی شاہراہیں
آرہس
تفصیلات
آرہس کا رقبہ 91 مربع کیلومیٹر ہے اور اس کی مجموعی آبادی 1,245,046 افراد پر مشتمل ہے اور 0 میٹر سطح دریا سے بلندی پر واقع ہے۔
حوالہ جات
زمرہ:وائکنگ عہد کے آباد مقامات زمرہ:ڈنمارک کے بندرگاہ شہر اور ٹاؤن زمرہ:Short description is different from Wikidata
سلیمان (بادشاہ)
سلیمان (؛ Šlomo؛  Shlemun؛ سُليمان Sulaymān، Silimān یا Slemān؛ Σολομών Solomōn؛ Salomon) جدیدہ( بھی کہلاتے ہیں، عبرانی:) بائبل، کتاب سلاطین اول 1-11، (کتاب تواریخ اول 28-29، تواریخ 1-9)، قرآن، حدیث اور قرآن میں مختلف اشاروں کے مطابق سلیمان بے تحاشہ امیر اور عقلمند اسرائیل کا بادشاہ تھا۔ اور داؤُد (سابقہ بادشاہ اسرائیل) کا بیٹا تھا۔ سلیمان کا بادشاہت کا دور مختلف روایات کے مطابق 970 ق۔ م سے 931 ق۔ م تھا۔
بچپن
کتاب تواریخ اول باب سوم آیت 5 کے مطابق سلیمان یروشلم میں پیدا ہوا تھا اور سلیمان کی اکلوتی سوتیلی بہن بھی تھی جس کا نام تمر تھا:
اس کے علاوہ کتاب تواریخ باب سوم آیت 1-4 کے مطابق سلیمان کے کیے سوتیلے بھائی اور سوتیلی ماں تھیں:
مروند
'''مروند'میوندی یامیوند کندهار کا ڈسٹریک ہے'کندهار سے تقریبًا 70 کیلومیٹر'جنوب مغرب میں واقع افغانستان کا ایک تاریخی شہر ہے۔ اس شہر کو معروف صوفی ولی لعل شہباز قلندر کی وجہ سے مقبولیت حاصل ہے کیونکہ لال شہباز قلندر بارہویں صدی عیسوی میں سنہ 1177ء کو مروند میں پیدا ہوئے تھے۔
سلیمان (بادشاہ)
جانشینی اور نظام
تصغیر|سلیمان کے [[سر کا مسح یا مالش۔(1630ء کی تصویر) کتاب سلاطین باب اول آیت 39 کے مطابق سلیمان کے سر کا مسح صدوق کاہن نے کیا تھا]] کتاب سلاطین اول آیت 1 کے مطابق:
مروند
حوالہ جات
زمرہ:افغانستان کے آباد مقامات زمرہ:افغانستان کے نامکمل مضامین زمرہ:لعل شہباز قلندر
سلیمان (بادشاہ)
جانشینی اور نظام
یعنی داؤد اتنا بڈھا ہو گیا تھا کہ وہ بادشاہت کرنے قابل نہیں رہا۔ تو اس نے کہا” میرے لیے ایک جوان لڑکی لائی جائے جو مجھے گرمی پہنچائے“ تو اس دوران میں اودنیاہ نے اپنے آپ کو خود ہی نیا بادشاہ قرار دے دیا۔ مگر بت سُوع اور ناتہن نبی نے داؤُد کو اس بات پر آمادہ کرکے سلیمان کو بادشاہ بنوایا۔ سلیمان اپنے دوسرے بھائیوں سے کم عمر ہونے کے باوجود بادشاہ بنا کیونکہ وہ بے تحاشہ عقلمند تھا۔ اس طرح سلیمان کے پاس اسرائیل کی سلطنت آگئی تھی۔